|  |  |
| --- | --- |
| **Titlul analizei impactului** | Regulamentul privind Registrul participanților la piața angro de gaze naturale |
| **Data:** | 26.09.2022 |
| **Autoritatea administrației publice (autor):** | Agenția Națională pentru Reglementare în Energetică (ANRE) |
| **Subdiviziunea:** | Secția reglementări, Departamentul gaze naturale şi energie termică |
| **Persoana responsabilă şi datele de contact:** | Ilescu Elena, consultant eilescu@anre.md  Denis Vasiliev, consultant dvasiliev@anre.md  tel: 022 852 930 |
| **Compartimentele analizei impactului** | |
| **1. Definirea problemei** | |
| ***a) Determinați clar şi concis problema şi/sau problemele care urmează să fie soluționate*** | |
| La data de 10.09.2022 a intrat în vigoare Legea nr. 249/2022 printre care s-au făcut modificări la Legea nr. 108/2016 cu privire la gazele naturale, care transpune Regulamentul UE nr. 1227/2011al Parlamentului European și al Consiliului din 25 octombrie 2011 privind integritatea și transparența pieței angro de energie (Regulamentul UE nr. 1227/2011).  Problema de bază este *lipsa la nivel naţional a mecanismului de constituire şi actualizare a Registrului central al participanților la piață angro de energie.*  În baza prevederilor Legii nr. 108/2016, referitor la Registrul participanților la piața angro au fost identificate 3 aspecte esențiale care motivează demararea procedurii de elaborare a proiectului Regulamentului dat:   * *Aspectul general –* în prezent cadrul normativ (secundar) de reglementare nu conține prevederi și reguli specifice pentru a asigura integritatea şi transparenţa pieţei angro de gaze naturale de către structurile naționale și internaționale, conform cerinţelor Regulamentului REMIT. * *Aspectul special – lipsa procedurii de înregistrare a participanților la piața angro și a modului de actualizare a Registrului naţional al participanţilor la piaţa angro de gaze naturale conform formatului și cerințelor stabilite în cadrul Comunității Energetice;* * *Aspectul de control – nu există un mecanism efectiv de pentru monitorizarea pieței angro de gaze naturale prin prisma Regulamentului REMIT care poate crea condiţii pentru manipulare sau abuz pe piaţa gazelor naturale.* | |
| ***b) Descrieți problema, persoanele/entitățile afectate şi cele care contribuie la apariția problemei, cu justificarea necesității schimbării situației curente şi viitoare, în baza dovezilor şi datelor colectate şi examinate*** | |
| Odată cu transpunerea *Regulamentului UE nr. 1227/2011* în Legea 108/2016 cu privire la gazele naturale, în sarcina Agenției Naționale pentru Reglementare în Energetică (ANRE) a fost pus obiectivul de a elabora și aproba proiectul Regulamentul privind Registrul participanților la piața angro (Regulament), care să reglementeze instituirea, actualizarea Registrului participanților la piața angro, precum și modul de înregistrare a participanților la piața angro.  Devenind parte a Tratatului de constituire a Comunităţi energetice, Republica Moldova s-a obligat să transpună în legislaţia naţională prevederile aquis-ului comunitar în scopul integrării în piaţa regională şi cea internă a Uniunii Europene. Avînd în vedere că piețele angro de energie sunt tot mai interconectate. *Abuzul de piață într-un anumit stat influențează adesea prețurile angro gazelor naturale pe piețele regionale, fără a ține seama de frontierele naționale, cât și prețurile cu amănuntul suportate de consumatorii casnici şi noncasnici. Prin urmare, preocuparea de a garanta integritatea pieței nu mai este o chestiune doar naţională, iar Regulamentul REMT instituie o abordare comună în acest sens. O monitorizare transfrontalieră riguroasă a pieței este esențială pentru realizarea unei piețe comune care să fie pe deplin funcțională și integrată.*  Actualmente, în Republica Moldova nu există o piață liberalizată și funcțională pentru tranzacționarea gazelor naturale. Un mare factor în acest sens îl reprezintă lipsă furnizorilor alternativi de gaze naturale, precum și lipsa unui cadru normativ actualizat și omologat cu cerințele și rigorile existente pe piețele gazelor naturale europene care ar permite acest lucru.  La nivel naţional nu a fost creat mecanismul în baza căruia sunt transmise datele şi actualizat Registrul central al participanților la piață angro de energie, deţinut de Comitetului de reglementare al Comunității Energetice, pentru asigurarea monitorizării pieţei angro de gaze naturale la nivelul ţărilor Părţi contractante a Comunităţii Energetice.  La fel, remarcăm lipsa unei proceduri de înregistrare a participanților la piața angro și a modului de actualizare a Registrului naţional al participanţilor la piaţa angro de gaze naturale conform formatului și cerințelor stabilite în cadrul Comunității Energetice.  Până în prezent la Agenţie nu au fost înregistrate petiţii din partea participanţilor la piaţă care să denunțe comportamentul abuziv al participanților la piața angro a gazelor naturale, avînd în vedere că RM procură gaze naturale prepondrent dintr-o singură sursă. Activarea unor noi furnizori pe piață, alții de cît SA Moldovagaz pot crea riscuri în ce privește manipularea pieței de gaze naturale în urma cărora vor avea de suferi consumatorii.  Deasemenea, nu au fost înregistrate la Agenţie cazuri de manipulare a pieții angro a gazelor naturale ce duc la acțiuni ale persoanelor care să facă în mod artificial ca prețurile să fie la un nivel ce nu este justificat de forțele pieței ale cererii și ofertei, întrucât la prezent în Republica Moldova nu există o piață liberalizată și funcțională pentru tranzacționarea gazelor naturale.  Exemple de investigații prin care s-a constatat încălcarea regulamentului REMIT și aplicarea sancțiunilor, la Regulatorii europeni poate fi evidențiat exemplul Romaniei.  **Pentru sectorul gazelor naturale ANRE (RO) a aplicat amenzi în cuantum de 2.000.000 lei unui număr de  4 participanți la piața angro de gaze naturale, urmare a unui număr de 9 investigații finalizate,**pentru manipularea pieței angro de gaze naturale.  ***Persoanele/entitățile afectate*** sunt: furnizorii de gaze naturale, traderi, persoanele care intermediază tranzacţii cu titlu profesional, orice persoană fizică sau juridică care notifică ANRE privindpresupusa încălcare a prevederilor Legii nr. 108/2016 în care s-au transpus prevederile Regulamentului REMIT, ANRE şi Comitetul de reglementare al Comunității Energetice (ECRB).  Nesoluționarea problemelor identificate va crea incertitudini și echivoce, circumstanţe care pot descuraja participanții la piața gazelor naturale să se angajeze în noi raporturi juridice, precum și intrarea de noi participanți pe piața gazelor naturale. | |
| ***c) Expuneți clar cauzele care au dus la apariția problemei*** | |
| Cauzele care au dus la apariţia problemei sunt:   * în prezent cadrul normativ de reglementare nu conține prevederi și reguli suficiente pentru a asigura o funcționare ordonată a pieței angro de gaze naturale și monitorizarea acesteia de structurile naționale și internaționale, conform cerinţelor Regulamentului REMIT. La nivel naţional nu este constituit Registrul participanţilor la piaţa angro a gazelor naturale în baza căruia să fie actualizat Registrul central al participanților la piață angro de energie, deţinut de Comitetului de reglementare al Comunității Energetice; * nu există proceduri şi reguli specifice pentru înregistrarea participanților la piața angro a gazelor naturale, care efectuează tranzacții cu produse energetice angro sau care manifestă interesul de a participa la astfel de tranzacții prin intermediul notificărilor de tranzacționare în Registrul participanților la piața angro. | |
| ***d) Descrieți cum a evoluat problema şi cum va evolua fără o intervenție*** | |
| Integrarea în piaţa regională a Comunităţii Energetice şi în perspectivă în piaţa internă a UE nu poate fi realizată fără implementarea prevederilor Regulamentului REMIT care instituie mecanisme pentru asigurarea transparenţei şi integrităţii acesteia.  Manipularea piețelor angro de energie presupune acțiuni ale persoanelor care fac în mod artificial ca prețurile să fie la un nivel care nu este justificat de forțele pieței ale cererii și ofertei, inclusiv disponibilitatea efectivă a capacității de producție, sau transport și cererea efectivă. Cazurile de manipulare a pieței includ emiterea și retragerea de ordine de tranzacționare false; difuzarea de informații sau zvonuri false sau înșelătoare prin intermediul mijloacelor de informare, inclusiv al internetului, sau prin alte mijloace; furnizarea către întreprinderi, în mod intenționat, de informații false care includ evaluări ale prețurilor sau rapoarte de piață, care au ca rezultat inducerea în eroare a participanților la piață care iau decizii pe baza evaluărilor prețurilor sau rapoartelor de piață respective; și faptul de a lăsa în mod intenționat impresia greșită că disponibilitatea capacității de producție de energie electrică, a volumului de gaz natural sau a capacității de transport ar fi diferită de capacitatea disponibilă din punct de vedere tehnic, în cazul în care aceste informații afectează sau pot avea consecințe asupra prețului produselor energetice angro. Manipularea poate avea loc și poate avea consecințe și la nivel transfrontalier, pe piața energiei electrice și a gazelor și pe piețele financiare și ale mărfurilor, inclusiv pe piața tranzacționării certificatelor de emisii.  Lipsa monitorizării corespunzătoare a participanţilor de pe piaţa angro de gaze naturale poate crea apariţia riscurilor pentru concurenţa efectivă şi influența în final preţurile pentru consumatorii de gaze naturale. | |
| ***e) Descrieți cadrul juridic actual aplicabil raporturilor analizate şi identificați carențele prevederilor normative în vigoare, identificați documentele de politici şi reglementările existente care condiționează intervenția statului*** | |
| În temeiul art. 941 alin. (1) din Legea 108/2016 cu privire la gazele naturale participanții la piața angro a gazelor naturale care efectuează tranzacții cu produse energetice angro sau care manifestă interesul de a participa la astfel de tranzacții prin intermediul notificărilor de tranzacționare sunt obligați să se înregistreze în Registrul participanților la piața angro.  Conform art. 941 alin. (1), procedura de înregistrare și modul de actualizare a Registrului participanților la piața angro se stabilesc *într-un regulament elaborat și aprobat de Agenție*.  Potrivit prevederilor art. VI din Legea nr.249/2022 cu privire la modificarea unor acte normative, *Agenția Națională pentru Reglementare în Energetică, va aproba în termen de 6 luni de la intrarea în vigoare a legii în cauză Regulamentul cu privire la Registrul participanților la piața angro* și va institui Registrul participanților la piața angro. | |
| **2. Stabilirea obiectivelor** | |
| ***a) Expuneți obiectivele (care trebuie să fie legate direct de problemă şi cauzele acesteia, formulate cuantificat, măsurabil, fixat în timp şi realist)*** | |
| 1. transparența pieţei angro de gaze naturale și combaterea manipulărilor pe piață, în beneficiul consumatorului final. 2. colaborarea cu alte autorități de reglementare ale altor state şi Comitetul de Reglementare al Comunităţii Energetice, în special cu privire la monitorizarea pieței de gaze naturale. 3. crearea şi funcționarea unui sistem armonizat de înregistrare a participanților pe piața angro de gaze naturale; 4. îmbunătățirea şi completarea cadrului normativ național în sectorul energetic prin aplicarea experienței şi bunele practici aplicate de omologii europeni. | |
| **3. Identificarea opțiunilor** | |
| ***a) Expuneți succint opțiunea „a nu face nimic”, care presupune lipsa de intervenție*** | |
| Menționăm, că în situația actuală a crizei pe piața de gaze naturale, non-intervenția va stopa ciclul reformelor inițiate în sectorul gazelor naturale și va dăuna mult sectorului gazelor naturale.  Totodată, în cazul în care, nu va fi întreprinsă nici o acțiune în sensul intervenirii în elaborarea şi aprobarea Regulamentului, nu va fi asigurat cadrul legal necesar privind instituirea Registrului național stabilit de Legea 108/2016, iar Republica Moldova va avea un indicator scăzut la implementarea aquis-ului comunitar, fapt ce va fi notat de Secretariatul Comunității Energetice în rapoartele sale de monitorizare a pieței angro.  Nu vor for realizate măsurile prescrise/planificate în actele normative naționale precum Hotărârea Guvernului 102/2013 cu privire la aprobarea Strategia energetică a Republicii Moldova până în anul 2030.  Totodată, neimplementarea corespunzătoare a prevederilor Legii nr. 108/2016 în privinţa asigurării integrităţii și transparenței pieței angro, pot duce eventual la deschiderea unui caz de infringement în privinţa Republicii Moldova de către Secretariatul Comunităţii Energetice. | |
| ***b) Expuneți principalele prevederi ale proiectului, cu impact, explicând cum acestea țintesc cauzele problemei, cu indicarea novațiilor şi întregului spectru de soluții/drepturi/obligații ce se doresc să fie aprobate*** | |
| Proiectul de Regulament este format din 5 Secțiuni şi reglementează procedura de înregistrare și modului de actualizare a Registrului participanților la piaţa angro de gaze natural.  Proiectul prevede într-un mod consecvent procedura de înregistrare în registrul participanţilor la piaţa angro a participanților la piață care efectuează tranzacții cu produse energetice angro sau care manifestă interesul de a intra în astfel de tranzacții prin intermediul notificărilor de tranzacționare.  Conform proiectului, ANRE are obligaţia de a institui Registrul participanților la piața angro, utilizând cerințele stabilite în cadrul Comunității Energetice, precum și în conformitate cu cerințele stabilite în Legea nr.108/2016 cu privire la gazele naturale. Participanții pieței angro de gaze naturale vor avea obligaţia de a se înregistra în Registrul participanților la piața angro, deţinut de ANRE. În scopul înregistrării, ANRE va aplica formatul de înregistrare elaborat de Comitetul de reglementare al Comunității Energetice.  Proiectul regulamentului stabileşte modul de actualizare /modificare a datelor de înregistrare şi anularea înregistrării participanților la piața angro a gazelor naturale. | |
| **4. Analiza impacturilor opțiunilor** | |
| ***a) Expuneți efectele negative şi pozitive ale stării actuale şi evoluția acestora în viitor, care vor sta la baza calculării impacturilor opțiunii recomandate*** | |
| **Alternativa I: A nu face nimic.**  În corespundere cu exigențele Metodologiei de analiză a impactului în procesul de fundamentare a proiectelor de acte normative, aprobată prin Hotărârea Guvernului nr. 23 din 18.01.2019 (Metodologia nr.23/2019), opțiunea de a nu face nimic a fost examinată sub următoarele aspecte:  **Efecte pozitive:**  Nu au fost determinate, pentru opțiunea dată.  **Efecte negative:**   * Nu va fi instituit cadrul juridic necesar pentru asigurarea transparenței pe piața angro a gazelor naturale, ceea ce poate duce la abuzuri și/sau la acțiuni de manipulare a pieței gazelor naturale; * ANRE nu va fi în măsură să asigure o monitorizare eficientă a pieței angro a gazelor naturale și nu va dispune de mijloacele necesare pentru a interveni în mod prompt pentru prevenirea și contracararea acțiunilor de manipulare a pieței și de abuz a unor participanți la piața gazelor naturale, inclusiv prin aplicarea de sancțiuni specifice în acest scop; * În cazul în care se decide de a nu întreprinde măsurile necesare pentru promovarea actelor menționate, ce permit înregistrarea participanților la această piață, participanţii la piaţa angro de gaze naturale nu vor obține accesul sau nu vor putea participa la tranzacțiile de produse energetice regionale. * Nu va fi posibilă preluarea bunelor practici şi experiența vastă deținută de autoritățile europene privind organizarea, monitorizarea si gestionarea piețelor de gaze naturale. * Autoritățile naționale nu vor putea beneficia de suportul tehnic și logistic oferit de ECRB în domeniul dat. | |
| ***b1) Pentru opțiunea recomandată, identificați impacturile completând tabelul din anexa la prezentul formular. Descrieți pe larg impacturile sub formă de costuri sau beneficii, inclusiv părțile interesate care ar putea fi afectate pozitiv şi negativ de acestea*** | |
| In urma analizei opțiunii recomandate au fost identificate următoarele impacturi:   * va fi creată funcționarea unui regim armonizat de înregistrare a participanților pe piața angro a gazelor naturale și mecanismului de monitorizare a acestora; * va fi asigurată o precondiție importantă pentru funcționarea şi integrarea pieței naționale a gazelor naturale în piaţa regională europeană;   Referitor la costurile implementării proiectului Regulamentului, se estimează că doar ANRE va suporta cheltuieli în legătură cu: crearea și ținerea Registrului participanților la piața angro a gazelor naturale, achiziționarea sistemelor electronice de supraveghere și control în timp real a tranzacțiilor, precum și eventuale cheltuieli cu personalul suplimentar care să asigure realizarea atribuțiilor aferente, precum și a altor atribuții ale ANRE ce țin de monitorizarea pieței gazelor naturale Regulamentului respectiv. Totodată, în situația în care numărul tranzacțiilor și operațiunilor efectuate pe piață va crește, va putea fi necesară procurarea unui soft specializat pentru monitorizarea și transmiterea raporturilor sau a altor informații relevante în adresa autorităților competente. Aceleași achiziții de soft ar putea fi valabile și pentru autoritățile locale, care vor monitoriza piața.  Participanții pieţei angro nu vor suporta costuri operaționale suplimentare pentru conformarea cu cerințele proiectului de act normativ, deoarece prezentarea datelor către ANRE privind înregistrarea, actualizarea datelor din Registru se vor realiza prin intermediul căilor electronice oficiale. | |
| ***d) Dacă este cazul, pentru opțiunea recomandată expuneți costurile de conformare pentru întreprinderi, dacă există impact disproporționat care poate distorsiona concurența şi ce impact are opțiunea asupra întreprinderilor mici şi mijlocii. Se explică dacă sunt propuse măsuri de diminuare a acestor impacturi*** | |
| Reglementarea propusă va fi aplicată într-un mod similar pentru toți participanții la piață angro a gazelor naturale atât la nivel național cât și regional.  Cheltuielile privind crearea și ținerea Registrului participanților la piața angro sunt prevăzute în urma atragerii de personal suplimentar, care să asigure realizarea atribuțiilor ANRE de monitorizare a pieței angro a gazelor naturale şi se estimează a fi nesemnificative. Achiziționarea de sisteme electronice de monitorizare a tranzacțiilor, în schimb, necesită alocarea de anumite resurse financiare, dar cheltuielile asociate sunt dificil de estimat la moment. Cu cât achiziționarea sistemelor respective va fi necesară după punerea în funcțiune a piețelor organizate de gaze naturale, costurile aferente acestora vor depinde de cerințele și specificațiile tehnice stabilite.  Participanții eligibili la piață nu vor suporta costuri operaționale suplimentare pentru conformarea cu cerințele proiectului de act normativ, menținerea comunicării si actualizarea datelor acestora fiind realizată prin intermediul căilor electronice oficiale.  Totuși, beneficiile implementării prevederilor privind transparența și integritatea pieței gazelor naturale sunt net superioare cheltuielilor ce se estimează a fi suportate de ANRE.  De asemenea, în contextul implementării prevederilor Legii nr. 108/2016, participanții la piața angro care vor încălca prevederile ce țin de transparența și integritatea pieței angro sunt pasibili de a li se aplica sancțiuni, inclusiv sancțiuni financiare sau sub formă de amendă penală. Acestea, însă, nu pot fi calificate ca fiind costuri de implementare, deoarece nu țin de desfășurarea activității cu bună-credință a participanților la piața gazelor naturale. | |
| **5. Implementarea şi monitorizarea** | |
| ***a) Descrieți cum va fi organizată implementarea opțiunii recomandate, pentru a atinge obiectivele, inclusiv avînd în vedere capacităţile instituţionale şi financiare existente. Se identifică cadrul juridic care necesită a fi modificat şi/sau elaborat şi aprobat, precum şi schimbările instituţionale care sînt necesare.***  În conformitate cu prevederele legaleimplementarea Regulamentului urmează a fi efectuată în câteva etape consecutive, acest fapt fiind datorat în primul rând lipsei setului de factori/condițiilor pe piața Republicii Moldova. Astfel, considerăm că următoarele 3 etape v-a aduce rezultatul scontat, și anume:  Etapa 1 - elaborarea şi aprobarea Regulamentului, prin introducerea mecanismului de înregistrare a tuturor participanților la piața în Registrul participanţilor la piaţa angro;  Etapa 2 - crearea registrului participanților la piața angro și înregistrarea participanților existenți sau eligibili conform cerințelor prescrise de gaze naturale, atribuirea unui cod unic de identificare. Actualizarea datelor Registrului central al participanților la piață angro de energie, deţinut de Comitetului de reglementare al Comunității Energetice;  Etapa 3 – monitorizarea tranzacțiilor efectuate pe piața angro de gaze naturale de către ANRE.  ***b) Indicați clar indicatorii de performanță în baza cărora se va efectua monitorizarea***  Potențialii indicatori de performanță ce ar putea fi utilizați pentru a efectua monitorizarea și impactul intervenției propuse:   * Va fi creat Registrul participanților la piața angro a gazelor naturale * ANRE va dispune de instrumentele necesare pentru monitorizarea pieței gazelor naturale și sancționarea participanților la piața angro care fac abuz și/sau întreprind acțiuni de manipulare a pieței; * Vor fi publicate în mod efectiv și în timp util informațiile privilegiate de către participanții la piața gazelor naturale, în condițiile stabilite de lege;   **c)** **Peste cît timp vor fi resimţite impacturile estimate şi va fi necesară evaluarea performanţei actului normativ propus. Se explică cum va fi monitorizată şi evaluată opţiunea.**  Evaluarea impactului va fi posibilă după o perioadă de un an de la implimentarea a celor trei etape de implementare. | |
| **6. Consultarea** | |
| 1. ***Identificați principalele părți (grupuri) interesate în intervenția propusă*** | |
| * + ***Furnizorii de gaze naturale, traderi;***   + ***ANRE, ECRB.*** | |
| ***b) Explicați succint cum (prin ce metode) s-a asigurat consultarea adecvată a părților*** | |
| Analiza Impactului. proiectul Regulamentului privind Registrul participanților la piața angro a gazelor natural şi nota informativă au fost publicate pe pagina oficială al ANRE și au fost consultate cu participanții la piața gazelor naturale, autoritățile relevante și alte părți interesate în conformitate cu Legea nr. 239/2008 privind transparența în procesul decizional şi Legea nr. 100/2017 privind actele normative.  Proiectul Regulamentului privind Registrul participanților la piața angro de gaze naturale a fost publicat pe pagina oficială al ANRE și a fost consultat cu participanții la piața gazelor naturale, autoritățile relevante și alte părți interesate în conformitate cu Legea nr. 239/2008 privind transparența în procesul decizional şi Legea nr. 100/2017 privind actele normative.  În acest context, Agenția a consultat Analiza Impactului şi proiectul Regulamentului cu Ministerul Infrastructurii și Dezvoltării Regionale, Consiliul Concurenței, titularii de licențe pentru furnizarea gazelor naturale, traderi (utilizatori de sistem).  Proiectul și Analiza impactului au fost avizate pozitiv de Comisia de stat pentru reglementarea activității de întreprinzător.  Propunerile şi obiecțiile recepționate au fost incluse în sinteza obiecțiilor și discutate în ședințele de lucru cu părțile interesate. | |
| ***Expuneți succint poziția fiecărei entități consultate față de documentul de analiză a impactului şi/sau intervenția propusă (se expune poziția a cel puțin unui exponent din fiecare grup de interese identificat)*** | |
| Obiecţii şi propuneri la Analiza Impactului nu au parvenit din partea părţilor interesate.  Poziția entităților consultate asupra proiectului Regulamentului:  ***SRL”Moldovatransgaz”*** propune de clarificat ***–*** la Anexa nr.1care date de identificare se prezintă, cu privire la solicitant (participant al pieţei gazelor naturale) sau date de identificare ale fondatorului (asociatul unic) care şi este responsabil de repartizarea profitului net al acesteia. De asemenea a înaintat propuneri de redactare a proiectului Regulamentului.  **SRL ”Rotalin Gaz Trading”**– solicită de a da noţiunea de “ *benificiar final al activităţilor de tranzacţionare ale participantului la piaţa gazelor naturale”.*  *SA”Moldovagaz” –* a inaintat propuneri de redactare a proiectului Regulamentului. A propus de completat proiectul Regulamentului cu cu prevederile ce țin de transmiterea de către ANRE a informaților din registrele naționale Agenției pentru Cooperarea Autorităților de Reglementare din Domeniul Energiei (ACER).  **SRL “SD Energy Enginerering Group”, SRL “Dynamic gas Group”, Consiliul Concurenţei –** susțin proiectul Regulamentului şi nu au obiecții sau propuneri la AI. | |

|  |  |  |  |  |  |
| --- | --- | --- | --- | --- | --- |
| **Anexă**  **Tabel pentru identificarea impacturilor** | | | | | |
| **Categorii de impact** | **Punctaj atribuit** | | | | |
|  | *Opțiunea*  *propusă* | *Opțiunea aliterativă 1* | | *Opțiunea aliterativă 2* | |
| **Economic** |  | |  | |  |
| costurile desfășurării afacerilor |  | |  | |  |
| povara administrativă |  | |  | |  |
| fluxurile comerciale și investiționale | +1 | |  | |  |
| competitivitatea afacerilor |  | |  | |  |
| activitatea diferitor categorii de întreprinderi mici și mijlocii | +1 | |  | |  |
| concurența pe piață | +1 | |  | |  |
| activitatea de inovare și cercetare |  | |  | |  |
| veniturile și cheltuielile publice |  | |  | |  |
| cadrul instituțional al autorităților publice |  | |  | |  |
| alegerea, calitatea și prețurile pentru consumatori |  | |  | |  |
| bunăstarea gospodăriilor casnice și a cetățenilor |  | |  | |  |
| situația social-economică în anumite regiuni |  | |  | |  |
| situația macroeconomică | +1 | |  | |  |
| alte aspecte economice (costurile de adaptare la noile proceduri și cerințe de funcționare pentru operatorii sistemelor de transport și distribuție) |  | |  | |  |
| **Social** |  | |  | |  |
| gradul de ocupare a forței de muncă |  | |  | |  |
| nivelul de salarizare |  | |  | |  |
| condițiile și organizarea muncii |  | |  | |  |
| sănătatea și securitatea muncii |  | |  | |  |
| formarea profesională |  | |  | |  |
| inegalitatea și distribuția veniturilor |  | |  | |  |
| nivelul veniturilor populației |  | |  | |  |
| nivelul sărăciei |  | |  | |  |
| accesul la bunuri și servicii de bază, în special pentru persoanele social-vulnerabile |  | |  | |  |
| diversitatea culturală și lingvistică |  | |  | |  |
| partidele politice și organizațiile civice |  | |  | |  |
| sănătatea publică, inclusiv mortalitatea și morbiditatea |  | |  | |  |
| modul sănătos de viață al populației |  | |  | |  |
| nivelul criminalității și securității publice |  | |  | |  |
| accesul și calitatea serviciilor de protecție socială |  | |  | |  |
| accesul și calitatea serviciilor educaționale |  | |  | |  |
| accesul și calitatea serviciilor medicale |  | |  | |  |
| accesul și calitatea serviciilor publice administrative |  | |  | |  |
| nivelul și calitatea educației populației |  | |  | |  |
| conservarea patrimoniului cultural |  | |  | |  |
| accesul populației la resurse culturale și participarea în manifestații culturale |  | |  | |  |
| accesul și participarea populației în activități sportive |  | |  | |  |
| discriminarea |  | |  | |  |
| alte aspecte sociale |  | |  | |  |
| **De mediu** |  | |  | |  |
| clima, inclusiv emisiile gazelor cu efect de seră și celor care afectează stratul de ozon |  | |  | |  |
| calitatea aerului |  | |  | |  |
| calitatea și cantitatea apei și resurselor acvatice, inclusiv a apei potabile și de alt gen |  | |  | |  |
| biodiversitatea |  | |  | |  |
| flora |  | |  | |  |
| fauna |  | |  | |  |
| peisajele naturale |  | |  | |  |
| starea și resursele solului |  | |  | |  |
| producerea și reciclarea deșeurilor |  | |  | |  |
| utilizarea eficientă a resurselor regenerabile și neregenerabile |  | |  | |  |
| consumul și producția durabilă |  | |  | |  |
| intensitatea energetică |  | |  | |  |
| eficiența și performanța energetică |  | |  | |  |
| bunăstarea animalelor |  | |  | |  |
| riscuri majore pentru mediu (incendii, explozii, accidente etc.) |  | |  | |  |
| utilizarea terenurilor |  | |  | |  |
| alte aspecte de mediu |  | |  | |  |

*Tabelul se completează cu note de la -3 la +3,  în drept cu fiecare categorie de impact, pentru fiecare opțiune analizată, unde variația între -3 și -1 reprezintă impacturi negative (costuri), iar variația între 1 și 3 – impacturi pozitive (beneficii) pentru categoriile de impact analizate. Nota 0 reprezintă lipsa impacturilor. Valoarea acordată corespunde cu intensitatea impactului (1 – minor, 2 – mediu, 3 – major) față de situația din opțiunea „a nu face nimic”,  în comparație cu situația din alte opțiuni și alte categorii de impact. Impacturile identificate prin acest tabel se descriu pe larg, cu argumentarea punctajului acordat, inclusiv prin date cuantificate, în compartimentul 4 din Formular, lit. b1) și, după caz,  b2), privind analiza impacturilor opțiunilor.*